Source: https://www.slov-lex.sk/static/SK/ZZ/1993/279/20020701.html
Timestamp: 2019-11-18 05:51:17+00:00
Document Index: 8714217

Matched Legal Cases: ['§ 5', '§ 6', '§ 7', '§ 31', '§ 40', '§ 14', '§ 12', '§ 13']

Časová verzia predpisu účinná od 01.07.2002 do 31.12.2003
Obec zriaďuje školské zariadenia uvedené v § 5, 6,27, 32 a 40 a samosprávny kraj zriaďuje školské zariadenia uvedené v § 6 ods. 3, § 7, 8, 26 až 28,§ 31 až 38,§ 40.
Návrh na zaradenie školského zariadenia do siete škôl a školských zariadení (ďalej len „sieť") predkladá zriaďovateľ ministerstvu školstva najneskôr do 30. apríla kalendárneho roka, ktorý predchádza roku, v ktorom sa má zariadenie zriadiť.
Ministerstvo školstva rozhodne o zaradení zariadenia do siete do 60 dní od doručenia návrhu.
Návrh na zaradenie zariadenia do siete obsahuje
názov zriaďovateľa zariadenia a sídlo zriaďovateľa,
názov, sídlo, druh a typ zariadenia,
dátum zriadenia zariadenia,
vymedzenie účelu a tomu zodpovedajúci predmet činnosti,
výchovný jazyk, ako aj vyučovací jazyk,
kapacitu zariadenia,
priezvisko a meno osoby, ktorá je štatutárnym orgánom, a doklad alebo overený odpis dokladu o jeho odbornej a pedagogickej spôsobilosti podľa druhu zariadenia,
zoznam pedagogických a odborných zamestnancov a overené doklady o ich odbornej a pedagogickej spôsobilosti podľa druhu zariadenia,
doklad o materiálno-technickom zabezpečení,
doklad o finančnom zabezpečení,
ak je zriaďovateľom fyzická osoba, výpis z registra trestov nie starší ako tri mesiace,
doklad príslušných orgánov štátnej správy, že zariadenie vyhovuje hygienickým požiadavkám a predpisom týkajúcim sa bezpečnosti a ochrany zdravia pri práci a požiarnym predpisom,
stanovisko príslušného orgánu štátnej správy v školstve, ak nie je jeho zriaďovateľom, s vyjadrením o finančnom zabezpečení,
stanovisko príslušnej obce k zriadeniu zariadenia, ak nie je obec jeho zriaďovateľom,
stanovisko príslušného orgánu školskej samosprávy.
Zariadenie možno zrušiť až po jeho vyradení zo siete.
Návrh na vyradenie zariadenia zo siete môže predložiť ministerstvu školstva
orgán štátnej správy v školstve podľa svojej územnej pôsobnosti alebo
hlavný školský inšpektor.
Návrh na vyradenie zariadenia zo siete obsahuje
dôvod na vyradenie zo siete,
informáciu o spôsobe zabezpečenia ďalšieho výchovno-vzdelávacieho procesu a starostlivosti o zverené deti po zrušení zariadenia,
stanovisko príslušnej obce k zrušeniu zariadenia,
stanovisko príslušného orgánu školskej samosprávy k zrušeniu zariadenia,
stanovisko príslušného orgánu štátnej správy v školstve, ak nie je zriaďovateľom,
vyjadrenie zriaďovateľa, ak nie je navrhovateľom.
O vyradení zariadenia zo siete rozhodne ministerstvo školstva do 60 dní od doručenia návrhu.".
V špeciálnych výchovných zariadeniach vrátane špeciálnych internátnych škôl, v ktorých sa vykonáva náhradná výchova podľa § 14, sa deťom poskytuje mesačne vreckové, vecné dary a jednorazový peňažný príspevok na výbavu v rovnakej výške ako deťom v detských domovoch podľa osobitných predpisov.10a) Za rovnakých podmienok sa poskytuje mesačne vreckové a vecné dary aj deťom s nariadenou ústavnou výchovou alebo ochrannou výchovou umiestneným v liečebno-výchovných sanatóriách zriadených ako internátne zariadenia s celoročnou prevádzkou (§ 12) a v diagnostických centrách (§ 13) v sumách primerane upravených podľa dĺžky pobytu v zariadení.